Reuniune de urgență la NATO după ce SUA a anunțat că se retrage din Acordul "Cer deschis“.
SUA a anunțat că
se retrage din Acordul "Cer deschis“, Trump acuzând Moscova că și-a încălcat
angajamentele pactului de apărare. Ambasadorii NATO
vor avea o întâlnire de urgență. NATO are cu
Rusia Acordul "Cer deschis“ de aproape 30 de ani.
Președintele Donald Trump a decis să
retragă Statele Unite din Acordul "Cerul Deschis“ cu Rusia. El a acuzat Moscova
că și-a încălcat angajamentele pactului de apărare avut de 18 ani, care a fost
conceput pentru a îmbunătăți transparența și încrederea militară între puteri.Ca urmare, NATO va face o reuniune
de urgență, care va analiza ce consecințe are anunțul făcut de Washington, cu
atât mai mult cu cât Moscova a spus că aliații vor resimți consecințele
retragerii americane.AFP scrie că Moscova crede că "mișcarea“ lui Trump ar putea afecta securitatea europeană și ar dăuna intereselor aliaților SUA.De asemenea, este foarte probabil ca odată ce Washingtonul iese din tratat, Rusia le va interzice zborurile. Aceste zboruri sunt folosite de aliați pentru a monitoriza mișcările de trupe ale rușilor la granițele lor, acordul fiind unul deosebit de important pentru țările baltice.